เลขาฯ ยูเอ็น ชี้ยังไม่มีสัญญาณของการหยุดยิงในยูเครนเร็ว ๆ นี้
Ukrainian officials said the country’s forces have made gains in pushing Russian forces out of Kharkiv, a city in northeastern Ukraine that has been under attack since Russia launched its invasion in late February.
เลขาธิการกูเทอเรซ กล่าวที่กรุงเวียนนาร่วมกับประธานาธิบดีออสเตรีย อเล็กซานเดอร์ แวน เดอ เบลเลน ว่า "สงครามครั้งนี้จะไม่คงอยู่ตลอดไป จะต้องมีการเจรจาสันติภาพเกิดขึ้น และหวังว่า จะมีแนวทางแก้ปัญหาที่สอดคล้องกับมติของสหประชาชาติและกฎหมายระหว่างประเทศ" ขณะเดียวกัน ประธานาธิบดียูเครน โวโลดิเมียร์ เซเลนสกี ทวีตข้อความแสดงความยินดีที่สภาผู้แทนราษฎรสหรัฐฯ ผ่านร่างกฎหมายส่งความช่วยเหลือเพิ่มเติมด้านการทหารและมนุษยธรรมให้แก่ยูเครน มูลค่าเกือบ 40,000 ล้านดอลลาร์ ซึ่งมากกว่าจำนวนที่ประธานาธิบดีโจ ไบเดน ขอไปเกือบ 7,000 ล้านดอลลาร์ อย่างไรก็ตาม มาตรการช่วยเหลือชุดใหม่นี้ต้องผ่านการรับรองของวุฒิสภาสหรัฐฯ ก่อนที่จะเข้าสู่กระบวนการลงนามโดยประธานาธิบดีไบเดน ด้านโฆษกทำเนียบขาว เจน ซากิ มีแถลงการณ์ว่า ความช่วยเหลือเพิ่มเติมตามร่างกฎหมายนี้จะช่วยให้สหรัฐฯ สามารถส่งอาวุธ เช่น ปืนใหญ่ ยานพาหนะหุ้มเกราะ และกระสุนต่าง ๆ ให้แก่ยูเครนได้ รวมทั้งช่วยเติมเสบียงอาวุธและสนับสนุนทหารอเมริกันที่ประจำการอยู่ในดินแดนของประเทศสมาชิกองค์การนาโต้ในยุโรปด้วย